Κεφτέδες με κρεμμυδάτη σάλτσα
Κεφτέδες βουτηγμένοι σε γλυκοπικάντικη κόκκινη σάλτσα, μια ωραία ιδέα για ένα απλό αλλά πολύ νόστιμο χειμωνιάτικο φαγητό, που θέλει ψωμί και τυρί για να απογειωθεί.
1.500 γρ. κιμάς μοσχαρίσιος, ιδανικά ανάμεικτος με λίγο πρόβειο (π.χ. 1.300 γρ. μοσχαρίσιος + 200 γρ. πρόβειος), 4-5 φέτες ψωμιού, ξερές, τριμμένες με το χέρι (δεν το μουλιάζουμε), 1/2 μάτσο δυόσμος, ψιλοκομμένος, 1 κουτ. σούπας ξίδι, 2 αυγά, 2 κρεμμύδια, χοντροτριμμένα, αλάτι, φρεσκοτριμμένο πιπέρι, 80 ml ελαιόλαδο + επιπλέον για το τηγάνισμα, αλεύρι, για το αλεύρωμα των κεφτέδων, 2 κιλά κρεμμύδια, καθαρισμένα, σε φέτες, ζεματισμένα για να φύγει η αψάδα (τα ρίχνουμε σε νερό που κοχλάζει για 2-3 λεπτά και τα αφαιρούμε με τρυπητή κουτάλα), 1 σκελίδα σκόρδο, ψιλοκομμένη, 3 κόκκοι μπαχάρι, 20 ml ξίδι, 3-4 ντοματάκια κονσέρβας, ψιλοκομμένα, 2 κουτ. σούπας πελτές ντομάτας, αραιωμένος σε 250 ml χλιαρό νερό, αλάτι, φρεσκοτριμμένο πιπέρι, 100 ml ελαιόλαδο
Για να φτιάξουμε κεφτέδες με κρεμμυδάτη σάλτσα αρχικά ανακατεύουμε καλά, σε ένα μπολ, όλα τα υλικά για τους κεφτέδες και ζυμώνουμε μέχρι να έχουμε ένα αφράτο, ομοιογενές μείγμα. Στη συνέχεια, πλάθουμε σε μεγάλα μπαλάκια, διαμέτρου περίπου 5 εκ. (σαν μεγάλα κεφτεδάκια). Σε ένα φαρδύ και βαθύ τηγάνι ρίχνουμε τόσο ελαιόλαδο ώστε να καλύψει το 1/3 του σκεύους και το ζεσταίνουμε σε μέτρια προς δυνατή φωτιά. Σε ένα πιάτο ρίχνουμε λίγο αλεύρι, αλευρώνουμε τους κεφτέδες έναν έναν.Έπειτα, τους βάζουμε στο τηγάνι για περίπου 3 λεπτά από κάθε πλευρά, μέχρι να ροδίσουν και να σκουρύνει το χρώμα τους.Τους ρίχνουμε στο τηγάνι λίγους λίγους, για να μην πέσει απότομα η θερμοκρασία του ελαιολάδου και δεν γίνουν τραγανοί. Τους βγάζουμε σε ένα πιάτο και ετοιμάζουμε τη σάλτσα.Σε μια ευρύχωρη κατσαρόλα ζεσταίνουμε το ελαιόλαδο σε μέτρια φωτιά.Στη συνέχεια, σοτάρουμε τα κρεμμύδια για περίπου 3-4 λεπτά, μέχρι να γυαλίσουν. Ρίχνουμε το σκόρδο, τα μπαχάρια, το ξίδι, τη ντομάτα, τον αραιωμένο πελτέ και αλατοπίπερο και ανακατεύουμε. Μαγειρεύουμε για περίπου 20 λεπτά, μέχρι να μαλακώσουν πολύ τα κρεμμύδια. Βάζουμε τους κεφτέδες μέσα στη σάλτσα και μαγειρεύουμε για περίπου 10 λεπτά ακόμα, μέχρι να δέσει η σάλτσα. Σερβίρουμε, τους κεφτέδες με κρεμμυδάτη σάλσα, με μπόλικο ψωμί.
Ανάμεικτος κιμάς,Κρεμμύδι,Ντομάτα